เที่ยวไทยปลอดภัย ไทยให้ความสำคัญกับคุณภาพและความปลอดภัยของนักท่องเที่ยวจีน
สถานเอกอัครราชทูต ณ กรุงปักกิ่ง แจ้งว่า ไทยให้ความสำคัญกับคุณภาพ ความปลอดภัยและการสร้างความประทับใจของนักท่องเที่ยวเป็นสำคัญ สำหรับเนื้อหาหรือความคิดเห็นต่อความไม่ปลอดภัยในการท่องเที่ยวที่อาจส่งผลต่อความเข้าใจที่คลาดเคลื่อน ขอชี้แจงว่า นับตั้งแต่สาธารณรัฐประชาชนจีนอนุญาตให้นักท่องเที่ยวจีนเดินทางไปท่องเที่ยวในต่างประเทศ ไทยได้มีการเตรียมความพร้อมเพื่อรองรับนักท่องเที่ยวจีน รวมทั้งได้มีการเพิ่มช่องทางการสื่อสารเพื่อให้นักท่องเที่ยวจีนสามารถเข้าถึงข้อมูลและแจ้งเหตุฉุกเฉินต่อตำรวจท่องเที่ยวที่พร้อมดูแลอำนวยความสะดวกและรักษาความปลอดภัยให้แก่นักท่องเที่ยวที่จะเดินทางเข้ามาท่องเที่ยวในไทยสถานเอกอัครราชทูต ณ กรุงปักกิ่ง เข้าใจความห่วงกังวลในเรื่องความปลอดภัยของนักท่องเที่ยว อย่างไรก็ดีขอให้มั่นใจว่าหน่วยงานที่เกี่ยวข้องของไทยให้ความสำคัญและมีมาตรการในการรักษาความปลอดภัยแก่นักท่องเที่ยวอย่างเต็มที่ ซึ่งสะท้อนได้จากการที่ประเทศไทยยังคงได้รับความนิยมจากนักท่องเที่ยวทั่วโลกและมีที่ได้รับการจัดอันดับจากองค์กรต่างๆ ให้เป็นเมืองที่น่าอยู่และมีความปลอดภัย